**Opgave til Sofokles’ *Antigone,* andet *epeisodion,* ss. 27-40**

**a)**

1. Vagtens fortælling vv. 407-440 (ss. 29-30) er det, man kalder en *budbringerberetning* (gæt selv hvorfor); den slags er der mange af i antikke tragedier.   
   → Hvad er det, han fortæller?
2. Hvordan reagerer Kreon på, at Antigone er blevet arresteret (f.eks. vv. 401, 403, 406, 441-2, 446-7)?
   1. Svarer denne reaktion til, hvordan vi har set ham i det foregående?
   2. Vender denne reaktion på et tidspunkt? Hvis ja, så hvornår/hvorfor mon?
3. Hvordan forholder Antigone sig til anklagerne? Hvorfor?
4. Til sidst (fra v. 526 = s. 36) kommer Ismene ud. Hvordan har hun det, hvad siger hun nu, og hvordan reagerer hhv. Antigone og Kreon?
5. Hvad bliver konklusionen? Hvordan slutter episoden?

**b)**

Diskussions- eller skænderiscener er også et fast indslag i det antikke drama. Det kaldes en *agon* (gr. ‘kappestrid’, ‘konkurrence’, ‘kamp’). Når replikkerne bliver helt korte, så hver person kun har en enkelt verselinie, kalder man det *stichomythi* (gr. *stichomythia*, af *stichos*, ‘linie’ og *mythos*, ‘ord’, ‘tale’).

**Se på Antigones og Kreons *agon*:**

I grupperne, får I et tal:

*Hvis I er gruppe 1, 2, 3:*

I er KREON. Find alle argumenter for Kreons synspunkt i teksten (ss. 32-35). Kan I selv finde på yderligere argumenter for hans synspunkt?

*Hvis I er gruppe 4, 5, 6:*I er ANTIGONE. Find alle argumenter for Antigones synspunkt i teksten (ss. 31-35). Kan I selv finde på yderligere argumenter for hendes synspunkt?